
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr. 7488/02.05.2022

REFERAT DE APROBARE A  PROIECTULUI DE HOTĂRÂRE
secțiunea 1 
Titlul proiectului de hotărâre
[bookmark: _Hlk100237319]Proiect de hotărâre cu privire la aprobarea depunerii și implementării proiectul  ”COMunitateTM – Acțiuni pentru integrarea socio-culturală a grupurilor vulnerabile”

Secțiunea a 2 - a 
Motivul emiterii proiectului de hotărâre
1. Descrierea situației actuale: 

Direcţia de Asistenţă Socială a Municipiului Timişoara dorește să depună spre finanțare proiectul cu titlul ”COMunitateTM – Acțiuni pentru integrarea socio-culturală a grupurilor vulnerabile” Cod SMIS 154656 în cadrul Programului Operațional Capital Uman 2014-2020, AP 5 – Dezvoltarea Locală plasată sub Responsabilitatea Comunității, OS 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC.
Proiectul se adresează unui număr de 351 de persoane aflate în risc de sărăcie sau excluziune socială, dintre care 71 de etnie roma, din teritoriul acoperit de Strategia de Dezvoltare Locală a GAL Timișoara. Obiectivul general al proiectului este Reducerea numărului de persoane aflate în risc de sărăcie și excluziune socială din comunitatea marginalizată prin dezvoltarea și furnizarea unui serviciu social de tip asistență comunitară, facilitarea participării la viața comunității prin activități culturale și acțiuni de combatere a discriminării și desegregării. Obiectivele specifice ale proiectului sunt (1) Dezvoltarea unui serviciu social de tip asistență comunitară, la nivelul comunității marginalizate aflate în risc de sărăcie și excluziune socială și (2) Furnizarea de servicii integrate către 351 de persoane din comunitatea marginalizată aflate în risc de sărăcie sau excluziune socială, dintre care minim 71 persoane de etnie roma.
2. Schimbări preconizate și rezultate așteptate:
Dezvoltarea unui serviciu social de tip asistență comunitară, la nivelul comunității marginalizate aflate în risc de sărăcie și excluziune socială și furnizarea de servicii integrate către 351 de persoane din comunitatea marginalizată aflate în risc de sărăcie sau excluziune socială, dintre care minim 71 persoane de etnie roma. Ca urmare a depunerii și implementării proiectului, 150 de adulți care locuiesc în teritoriul SDL și sunt expuși riscului de sărăcie și marginalizare socială vor primi un serviciu social de tip asistență comunitară. Aceștia vor participa la activități de informare și consiliere în domeniul social, activități de consiliere psihologică și grupuri de suport, activități individuale de educație pentru sănătate și campanii de educație pentru sănătate și vor putea să depășească situația de risc în care se află. În plus, prin proiect vor fi organizate mai multe evenimente cultural-artistice și sportive la care vor participa persoane în risc de sărăcie și marginalizare socială, acțiuni culturale de tip dans și teatru destinate copiilor și tinerilor precum și activități de combatere a discriminării și o serie de campanii, în domeniul combaterii discriminării și pregătirii procesului de desegregare și integrare a grupului marginalizat în societate, destinate celor 351 de membri ai grupului țintă.
În ceea ce privește bugetul proiectului ”COMunitateTM – Acțiuni pentru integrarea socio-culturală a grupurilor vulnerabile” Cod SMIS 154656, situația este următoarea: 
· Bugetul total eligibil: 1.371.845,51 lei; 
· Asistenta financiara nerambursabila (AFN): 1.344.408,60 lei; 
· Bugetul solicitat UE: 1.303.253,26 lei; 
· [bookmark: _Hlk100315632]Contribuția de la Bugetul de stat: 41.155,34 lei; 
· Contribuție proprie beneficiar: 27.436,91 lei.
Contribuția din bugetul UE și cofinanțarea națională se vor recupera conform prevederilor OG 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare.

3. Alte informații: nu este cazul.

4. Concluzii:
 Pentru considerentele prezentate mai sus, considerăm oportună aprobarea depunerii și implementării proiectul  ”COMunitateTM – Acțiuni pentru integrarea socio-culturală a grupurilor vulnerabile”.

[bookmark: _GoBack]Anexăm Rapotul de  specialitate nr.7487/02.05.2022 privind aprobarea derulării proiectul  ”COMunitateTM – Acțiuni pentru integrarea socio-culturală a grupurilor vulnerabile” cod SMIS 154656 și a cheltuielilor aferente.

